ΓΡΑΠΤΗ ΕΡΩΤΗΣΗ E-0622/99

υποβολή: María Izquierdo Rojo (PSE) προς την Επιτροπή

(12 Μαρτίου 1999)

Θέμα: Περιφρονητική συμπεριφορά και κακομεταχείριση μαροκινών μουσικών που ζητούν θεώρηση (βίζα) για την Ευρωπαïκή Ένωση

Στο Συνεδριακό Κέντρο της Γρανάδας και μπροστά σε περισσότερους από 2.000 ακροατές, οι μουσικοί της ομάδας "The Master Musicians of Jajouka", ενός από τα διασημότερα μουσικά συγκροτήματα του Μαρόκου, οι οποίοι ζουν στην περιοχή του Ριφ, δήλωσαν ότι είχαν γίνει αντικείμενο "κακομεταχείρισης και περιφρονητικής συμπεριφοράς" όταν ζήτησαν βίζα για την Ευρωπαϊκή Ένωση.

Στην προσπάθειά τους να δικαιολογήσουν αυτή την αχαρακτήριστη συμπεριφορά οι υπεύθυνοι του ισπανικού προξενείου του Τετουάν υποστήριξαν ότι "αποτελούμε μέρος του χώρου του Σένγκεν και η χορήγηση βίζας απαιτεί κάποια διαδικασία".

Το λυπηρό αυτό περιστατικό έρχεται να προστεθεί σε πολλά παρόμοια, για μερικά από τα οποία έχω προσωπική γνώση, που αποδεικνύουν ότι η προσβλητική αυτή συμπεριφορά είναι τόσο συχνή ώστε να μη μας επιτρέπεται να μιλάμε για μεμονωμένο γεγονός. Ακριβώς για το λόγο αυτό κατήγγειλα, πρίν από ενάμισυ χρόνο, τη συμπεριφορά αυτή, αναφέροντας ότι "πολλοί πολίτες, επαγγελματίες, δάσκαλοι, γιατροί, εξέχοντες συγγραφείς, καλλιτέχνες κ.λπ..., υφίστανται συχνά υποτιμητική και εξευτελιστική συμπεριφορά όταν ζητούν θεώρηση για προσωρινή παραμονή στην Ευρωπαϊκή Ένωση" (ερώτηση 2 (Η-0686/97)(1). Ωστόσο, το Συμβούλιο, στην απάντησή του απέρριπτε τις καταγγελίες και δήλωνε ρητά ότι: "Το Συμβούλιο δεν έχει υπόψη του πρακτικές για τη χορήγηση θεώρησης, οι οποίες, σύμφωνα με την κ. Izquierdo Rojo, προκαλούν πολλές διαμαρτυρίες και μπορούν να χαρακτηρισθούν ως δυσλειτουργίες".

Μετά την επανειλημμένη εμφάνιση τέτοιων κρουσμάτων και εν αναμονή της αντιμετώπισης του σοβαρότατου αυτού προβλήματος που έχει πολλές φορές καταγγελθεί, ποια συντονισμένα μέτρα πρόκειται να λάβει η Ευρωπαϊκή Ένωση ώστε να αποφευχθεί στο μέλλον η επανάληψη γεγονότων όπως αυτό που προαναφέρθηκε;

Απάντηση του κ. Monti εξ ονόματος της Επιτροπής

(5 Μαΐου 1999)

Κατά το χρόνο που συνέβησαν τα γεγονότα που αναφέρει η αξιότιμος βουλευτής, οι προϋποθέσεις για τη χορήγηση θεώρησης διαβατηρίου (βίζας) δεν ορίζονταν ακόμα από το κοινοτικό δίκαιο.

Μετά την έναρξη ισχύος της συνθήκης του μστερνταμ:

- αφενός, το κεκτημένο της συνθήκης του Σένγκεν που περιλαμβάνει διατάξεις για την εναρμόνιση των προϋποθέσεων και των διαδικασιών για τη χορήγηση θεωρήσεων ενσωματώθηκε στο πλαίσιο της νωσης. κτοτε, τα θεσμικά όργανα της νωσης καλούνται να ασκήσουν τις αρμοδιότητές τους σε σχέση με το κεκτημένο Σένγκεν που έχει ενσωματωθεί στο πλαίσιο της νωσης;

- σε αντίθεση με την προηγούμενη κατάσταση σύμφωνα με την οποία μόνο δύο πτυχές της πολιτικής θεώρησης διαβατηρίων εντάσσονταν στο πλαίσιο της κοινοτικής αρμοδιότητας (βλέπε πρώην άρθρο 100Γ της συνθήκης ΕΚ: ο κατάλογος των τρίτων χωρών οι πολίτες των οποίων υποχρεούνται να διαθέτουν θεώρηση προκειμένου να διέλθουν τα εξωτερικά σύνορα των χωρών και το πρότυπο του είδους της θεώρησης), σήμερα το σύνολο της πολιτικής θεωρήσεων, συμπεριλαμβανομένων των προϋποθέσεων και των διαδικασιών χορήγησης των θεωρήσεων, εμπίπτει στην αρμοδιότητα της Κοινότητας. Πρόκειται να καταρτιστούν προτάσεις στον τομέα αυτό σύμφωνα με το χρονοδιάγραμμα που προβλέπεται στο άρθρο 62 (πρώην άρθρο 73Θ) και στο πρόγραμμα ενεργειών όσον αφορά τον καλύτερο τρόπο εφαρμογής των διατάξεων της συνθήκης του μστερνταμ για τη δημιουργία μιας ζώνης ελευθερίας, ασφάλειας και δικαιοσύνης, που εγκρίθηκε από το Ευρωπαϊκό Συμβούλιο της Βιέννης.

(1) Συζητήσεις του Ευρωπαϊκού Κοινοβουλίου 4-507 (Οκτώβριος 1997).